**ОТЧЕТ ЗА ДЕЙНОСТТА**

**НА ЧИТАЛИЩЕ „ИСКРА- 1927“ ПРЕЗ 2019 Г.**

УВАЖАЕМИ ДАМИ И ГОСПОДА,

Настоящото читалищно настоятелство, ще продължи започнатото от предишните читалищни настоятелства, като използва опита и насоките им в читалищната дейност. Естествено ние много разчитаме на вашата подкрепа, предложения и помощ, тъй като читалището е на цялото общество на с. Равна гора.

Членовете на читалището в момента наброяват 56 човека. /12 са се отказали, починали или променили адресна регистрация/

БИБЛИОТЕЧНА ДЕЙНОСТ

Книжовният фонд на библиотеката сега наброява над 4620 тома литература – разделени в отделни категории. Всеки жител на селото може да вземе книга за четене от библиотеката, според интересите си – българска литература, чуждестранна литература, научно-популярна литература, селско-стопанска литература, детска литература и др. Знаем, че в момента е малко по-трудно тъй като нямаме назначен секретар, но при първа възможност и подходящ кандидат читалищното настоятелство ще назначи такъв.

Библиотеката разполага също така с компютър, свързан с интернет от което всеки жител на селото може да се възползва при нужда. В библиотеката се копират документи и други необходими на жителите материали, могат да се изпращат на имейл и да се сканират. Имаме програма Скайп на която всеки желаещ може да говори с роднини и приятели от страната и чужбина. Към него е инсталирана и камера.

Във фейсбук страницата на читалището, всеки може да види кратки описания и снимки на участниците в тържествата, да прочете обявите на предстоящите събития и да коментира.

ХУДОЖЕСТВЕНА САМОДЕЙНОСТ

Както знаете през 2016 г. беше създадена нашата женска фолклорна група „Равногорски звуци“. През 2019 г. групата продължи да се развива успешно но участията бяха ограничени поради финансови причини.

През 2019 г. ЖФГ „Равногорски звуци“ е имала 2 участия

* 30.06.19 г. – Международен фолклорен фестивел в Одрин. Няма конкурсен характер. Получихме грамота за участие като всички останали участнициц

ПРАЗНИЦИ И ЧЕСТВАНИЯ

По-надолу ще Ви изброя мероприятията, проведени от читалището, съвместно участие с кметство Равна гора.

1. На 21.01.19 г. беше отпразнуван Бабин ден с традиция бабуване и почерпка в с. Болярци, заедно с техните баби.
2. На 14.02.17 г. беше отпразнуван празника на виното Трифон Зарезан в салона на читалището на което присъстваха над 30 човека.
3. На 1-ви март беше посрещната Баба Марта , като бе окичено дървото в кметския двор с мартенички
4. На 8-ми март беше отпразнвуван празника на жените съвместно със жените от с. Болярци. Кметът на Аврен подари торта и цветя по случай празника.
5. На 22-ри март бе отпразнувана 1-ва пролет в салона на читалището на което имаше над 20 човека
6. На 1-ви юни бе отпразнуван денят на детето като децата от нашето село заедно с децата от с. Болярци прекараха цял ден на Осеновата чешма в игри и забави.
7. На 22-ри Септември беше отбелязан денят на Независимостта на България с тематично табло
8. На 1-ви октомври беше отбелязан международният ден на пенсионера.В салона на читалището се събраха над 25 човека за да отбележат този хубав ден.
9. На 21-ви ноември се отпразнува денят на Християнското семейство, с музика, танци, томбола и кулинарна изложба с награди. Присъстваха повече от 25 човека
10. На 27-ми декември се проведе детското Коледно парти – среща с Дядо Коледа на децата от селото. Всички деца от селото се запознаха с Дядо Коледа като му изпяха песничка или рецитираха стихче и получиха своите подаръци.

Тук е мястото от което най-дълбоко благодарим на всички дарители участва с дарения, които помогнаха за обзавеждането, обогатяването и дейността на Читалището. Също така искам да благодаря на всички, които помагат с труд в почистването и подреждането на читалищната собственост!

Читалището е на всички и всички трябва да се грижим за него!

Отново едно голямо БЛАГОДАРЯ НА ВСИЧКИ ВАС!

НАСОКИ ЗА ДЕЙНОСТТ НА ЧИТАЛИЩЕТО ПРЕЗ 2018 Г.

* опазване културно – историческото наследство и националните традиции;
* спомагане изграждането на ценностната система у децата и младежите;
* осигуряване на по – добра, по – съвременна и по – висококачествена образователна, културна, социална и информационна среда на населението;
* обновяване на библиотечния фонд в зависимост от читателските интереси;
* подобряване дейността на библиотеката, съобразена с интересите и нуждите на населението, чрез различни форми на културно – масовата работа;
* осъществяване на културният календар за читалищните прояви;
* участие в културните мероприятия на Общината;
* честване на официалните и традиционните празници и годишнини;
* провеждане на мероприятия, свързани със съхраняването, развитието и популяризирането на местни традиции и обичаи;
* активно участие на любителските състави в културно – масови събития на селото и общината;
* осъществяване на контакти с личности и фирми за набиране на допълнителни средства.

Настоящият отчетен доклад е разработен на основание чл. 26а, ал.4 от Закона за народните читалища и Стандарта за библиотечно-информационна дейност. Докладът има за цел да запознае членовете на Общото събрание на читалището, кмета на Община Аврен и Общински съвет –Аврен с дейността на читалището, с начина на изразходване на предоставените средства от държавния и общински бюджет.

Отчетния доклад за дейността на НЧ „Искра-1927” за 2019 година е приет от Общото събрание на читалището на 29 Февруари 2020 година.

Председател на ЧН при НЧ „Искра-1927“

С. Равна гора:

Атанаска Славова